Etter krav fra Forsand kommune ble det tatt med et forslag om at det skulle gjennomføres forhandlinger med staten, Rogaland fylkeskommune og kommunen om finansiering av veiforbindelse til Lysebotn. Etter forslag fra Vegsjefen i Rogaland bidro Lyse Kraft med 50 prosent av kostnadene til veianlegget. Veien fra Lysebotn til Sirdal kostet 57 millioner kroner. Dette ble en ny fylkesvei som ga Lysebotn veiforbindelse i sommerhalvåret og som dessuten er blitt en populær turistvei.